Jelaskan Sejarah dari Sekolah Menengah Kebangsaan Jalan Pasir Puteh dalam bahasa melayu

Sekolah Menengah Kebangsaan Jalan Pasir Puteh (SMKJPP), Ipoh telah dibuka pada 3 JANUARI 1983. SMKJPP bermula dengan hanya dua tingkatan, iaitu Tingkatan peralihan (PA1-PA4) dan Tingkatan satu (1P1 & 1P2; 1A1 – 1A3). Hanya terdapat 9 kelas ketika itu dengan jumlah pelajar sebanyak 352 orang.

Didapati bahawa jumlah  pelajar dan bilangan kelas telah meningkat setiap tahun sehingga digelar sebagai sekolah menengah yang mempunyai jumlah pelajar yang paling ramai di daerah Kinta pada awal 1990’an, iaitu mencecah angka 2,700 pelajar.

Setakat Julai 2008, SMKJPP mempunyai jumlah 1,396 orang pelajar dengan  47 bilangan kelas yang merangkumi Tingkatan Peralihan sehingga Tingkatan Lima (termasuk Pendidikan Khas – Kelas Khas Bermasalah Pembelajaran (KKBP). Bilangan tenaga pengajar /guru di SMKJPP pada masa kini ialah 90 orang (termasuk dua orang guru yang telah ditempatkan di bahagian pentadbiran di Jabatan Pendidikan Negeri Perak dan seorang lagi bercuti untuk berkursus).

Sejak tarikh pembukaan sehingga kini, SMKJPP telah diteraju oleh 13 orang pengetua seperti berikut:

En. Mohd. Hairiri Bin. Hj. Zainal Abidin, PPT        (1983 – 1985)

En. Mahinder Singh  A/L Gujar Singh                  (1986 – 1988)

Pn. Fatimah Binti Sahari, PP                         (1998 – 1999)

En. Rokhani Bin. Mangi                               (1989 – 1992)

En. Abdul Wahab Bin Hussai                           (1992 – 1997)

Cik Mary Kathleen Loke                               (1998 – 2000)

En. Chua Tong Guan                                   (2001 -  2006)

En Lau Swee Mun                                      (2006 - 2010)

En. Mohd Jamli Bin Mat Isa                           (2011 - 2012 )

Pn. Hjh Azizah Binti Shariff                         (2012 - 2013)

Pn. Hjh Normarina Binti Mustappa                     (2013 - 2014)

Pn.Hjh Nor Azizan Binti Abdullah(2015 - 2017)

En. Kamaruddin Bin Ghazali (2017- sekarang)